el en el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el en el el el el el el el el el el el el el el el el el el el el el el el el en
Το "George House" βρίσκεται στο κέντρο του Πόρου, 150 περίπου μέτρα από την κοσμοπολίτικη παραλία του Πόρου, σε μια πολύ ήσυχη περιοχή και είναι ιδανικό για οικογενειακές διακοπές.
Το George House είναι ένα ευρύχωρο Νησιώτικο διαμέρισμα, πλήρως εξοπλισμένο και επιπλωμένο, με αυτόνομο μετρητή ηλεκτρικού ρεύματος, που βρίσκεται στο ισόγειο μιας διώροφης κατοικίας. Πολύ κοντά στο σπίτι υπάρχει υπαίθριος χώρος στάθμευσης.
Αποτελείται από 2 υπνοδωμάτια, ένα ενιαίο καθιστικό, πλήρως εξοπλισμένη κουζίνα με πάγκο τραπεζαρίας, τουαλέτα με όλα τα απαραίτητα και ένα μεγάλο μπαλκόνι.
Το πρώτο υπνοδωμάτιο διαθέτει ένα μεγάλο διπλό κρεββάτι, κομοδίνα, μεγάλη εντοιχισμένη ντουλάπα και επικοινωνεί μέσω μπαλκονόπορτας με το μεγάλο μπαλκόνι.
Το δεύτερο υπνοδωμάτιο διαθέτει ένα μεγάλο καναπέ που γίνεται διπλό κρεββάτι και επικοινωνεί μέσω παραθύρου με το μεγάλο μπαλκόνι του σπιτιού.
Στο καθιστικό υπάρχει πλήρως εξοπλισμένη κανονική κουζίνα με απορροφητήρα, ντουλάπια, συρτάρια και όλα τα απαραίτητα σκεύη, καθώς και πάγκος με σκαμπό στον οποίο μπορείτε να γευματίσετε.
Επίσης στο καθιστικό υπάρχει το μεγάλο κλιματιστικό, τραπεζάκι, καναπές, πολυθρόνες και τζάκι για το χειμώνα.
Στο σπίτι υπάρχει επιπλέον τηλεόραση, ανεμιστήρας δαπέδου και σιδερώστρα, στο δεύτερο υπνοδωμάτιο.
Στην τουαλέτα υπάρχει μπανιέρα με ντουζιέρα, πλυντήριο ρούχων, καθώς και όλα τα απαραίτητα, για τη λειτουργεία της τουαλέτας.
Το μπαλκόνι είναι ευρύχωρο και βρίσκεται στο πίσω μέρος του σπιτιού. Το μπαλκόνι έχει απλώστρα για να απλώσετε τα ρούχα σας και υπάρχουν επίσης τραπεζάκι με δύο πολυθρόνες και τέντα.
Σε όλους τους χώρους του σπιτιού υπάρχει δωρεάν ασύρματο internet (wi-fi) και το διαμέρισμα είναι κατάλληλο για μεγάλη οικογένεια.
Κοντά στο σπίτι υπάρχει μεγάλο supermarket στο οποίο θα βρείτε τα απαραίτητα είδη για τη διατροφή σας και κατάστημα για να ενοικιάσετε ποδήλατα, μοτοποδήλατα ή αυτοκίνητο για μικρές εξορμήσεις.
Στην παραλία του Πόρου θα βρείτε cafe, bar, πολύ καλές ταβέρνες, εστιατόρια, ψητοπωλεία και όλα τα είδη των καταστημάτων.
Σας περιμένουμε να σας φιλοξενήσουμε πολύ κοντά στην κοσμοπολίτικη παραλία του Πόρου, σε ένα ήσυχο περιβάλλον, φροντίζοντας να περάσετε αξέχαστες διακοπές.
Το Διαμέρισμα ενοικιάζεται για περισσότερες από 15 ημέρες.
Η σημαντικότερη προσφορά του George House είναι η θέση στην οποία βρίσκεται το σπίτι. Η περιοχή είναι πολύ ήσυχη, δροσερή, πολύ κοντά στην παραλία του Πόρου, ενώ ταυτόχρονα μπορείτε να μετακινηθείτε σε αυτή με τα αυτοκινητά σας, αφού σε απόσταση 20 περίπου μέτρων από το σπίτι υπάρχει υπαίθριος χώρος στάθμευσης.
Στο σπίτι υπάρχει ένα μεγάλο κλιματιστικό θέρμανσης/ψύξης, που καλύπτει όλους τους χώρους του Διαμερίσματος.
Το πρώτο υπνοδωμάτιο διαθέτει ένα μεγάλο διπλό κρεββάτι, κομοδίνα, μεγάλη εντοιχισμένη ντουλάπα και επικοινωνεί μέσω μπαλκονόπορτας με το μεγάλο μπαλκόνι.
Το δεύτερο υπνοδωμάτιο διαθέτει ένα μεγάλο καναπέ που γίνεται διπλό κρεββάτι και επικοινωνεί μέσω παραθύρου με το μεγάλο μπαλκόνι του σπιτιού.
Στο καθιστικό υπάρχει πλήρως εξοπλισμένη κανονική κουζίνα με απορροφητήρα, ντουλάπια, συρτάρια και όλα τα απαραίτητα σκεύη, καθώς και πάγκος με σκαμπό στον οποίο μπορείτε να γευματίσετε.
Επίσης στο καθιστικό υπάρχει το μεγάλο κλιματιστικό, τραπεζάκι, καναπές, πολυθρόνες και τζάκι για το χειμώνα.
Στο σπίτι υπάρχει επιπλέον τηλεόραση, ανεμιστήρας δαπέδου και σιδερώστρα, στο δεύτερο υπνοδωμάτιο.
Στην τουαλέτα υπάρχει μπανιέρα με ντουζιέρα, πλυντήριο ρούχων, καθώς και όλα τα απαραίτητα, για τη λειτουργεία της τουαλέτας.
Το μπαλκόνι είναι ευρύχωρο και βρίσκεται στο πίσω μέρος του σπιτιού. Το μπαλκόνι έχει απλώστρα για να απλώσετε τα ρούχα σας και υπάρχουν επίσης τραπεζάκι με δύο πολυθρόνες και τέντα.
Σε όλους τους χώρους του σπιτιού υπάρχει δωρεάν ασύρματο internet (wi-fi) και το διαμέρισμα είναι κατάλληλο για μεγάλη οικογένεια.
Το "George House" ενοικιάζεται:
α. Από 15 ημερες και πάνω, β. Ολόκληρο το χρόνο και γ. Ορισμένους μήνες.
Οι τιμές αποτελούν έκπληξη, είναι πολύ φιλικές και κυμαίνονται
ανάλογα με την περίοδο και τις ημέρες διαμονής.
Επικοινωνήστε μαζί μας τηλεφωνικά για κράτηση. Θα χαρούμε πολύ να σας εξυπηρετήσουμε.
Ο ΠόροςOpen or Close
Στην ψηλότερη κορυφή του λόφου δεσπόζει το Ιστορικό Ρολόϊ του Πόρου, ανάμεσα σε φραγκοσυκιές και πεύκα. Απο εδώ η θέα στο λιμάνι και τις απέναντι ακτές είναι εξαιρετική. Κτίστηκε το 1927, είναι ορατό από παντού και αποτελεί το στολίδι της πόλης.
Στον Πόρο αξίζει να επισκευθείτε πολλά σπίτια που αποτελούν δείγματα νεοκλασικισμού. Ξεχωρίζουν το κτίριο του Δεϊμέζη, κτισμένο από γκρίζα και κόκκινη πέτρα, το μαγαζί του Γρίβα, με τις μεγάλες πόρτες και τον πολύ όμορφο εσωτερικό διάκοσμο.
Από τα ωραιότερα σπίτια του Πόρου είναι η Βίλα Γαλήνη, κτίριο του 1892, που κατά καιρούς φιλοξένησε μεγάλες προσωπικότητες της Τέχνης και του Λόγου.
Στην πλατεία Κορυζή βρίσκεται το Αρχαιολογικό Μουσείο του Πόρου, το οποίο είναι ανοιχτό για το κοινό καθημερινά εκτός Δευτέρας, από τις 9.00 έως τις 15.00. Μπορεί ακόμη κανείς να δει και τις θαυμάσιες τοιχογραφίες του Παρθένη στον Μητροπολιτικό Ναό του Αγίου Γεωργίου και να επισκεφθεί την Χατζοπούλειο Δημοτική Βιβλιοθήκη. Η συνεδριακή αίθουσα του Δήμου Πόρου στεγάζεται σε ένα ιστορικά διατηρητέο μνημείο κατασκευασμένο σε σχέδια Ερνέστου Τσίλλερ.
Αξιοθέατα του νησιού που πρέπει οποσδήποτε να επισκευθείτε είναι: Tο Εκκλησάκι της Παναγίας της Αγίας Ζώνης, σε μια χαράδρα με πλατάνια και τρεχούμενο νερό, που βρίσκεται μετά το Συνοικισμό.
Το Μοναστήρι της Ζωοδόχου Πηγής (18ου αιώνα), κτισμένο πάνω σε καταπράσινη πλαγιά, με θέα προς τη θάλασσα, αποτελεί δείγμα νησιωτικής μοναστηριακής αρχιτεκτονικής. Συνδυάζει τη γαλήνη με την απλότητα και τη γραφικότητα.
Μετά το Μοναστήρι βορειοανατολικά φθάνουμε στο ναό του Ποσειδώνα. Ελάχιστα απομένουν σήμερα από το Δωρικό ναό (6ου αιώνα) κατασκευασμένο από γαλάζιο ασβεστόλιθο.
Πέντε χιλιόμετρα βόρεια σώζονται τα ερείπια του Ρωσικού Ναυστάθμου. Εκεί το 1834 οικοδομήθηκαν αποθήκες και φούρνοι για να ανεφοδιάζεται ο Ρωσικός Στόλος που έπλεε στα νερά του Αιγαίου.
Απέναντι από το Ρωσικό Ναύσταθμο βρίσκεται το μικρό νησάκι Δασκαλιό. Τέλος αξίζει να επισκεφτείτε το Λεμονοδάσος που βρίσκεται απέναντι από τον Πόρο.
Το Λεμονοδάσος είναι μια μεγάλη περιοχή γεμάτη από λεμονιές με πολλά νερά και νερόμυλους. Το δάσος αυτό καταλήγει στην Πλάκα και στις Αλυκές αμμουδερές παραλίες, με αβαθή νερά, που έχουν μπροστά τους το νησάκι Μπούρτζι. Από ψηλά η θέα που παρουσιάζει το Λεμονοδάσος είναι πανοραμική. Είναι ένα δάσος από λεμονιές και πορτοκαλιές με διάσπαρτες ταβερνούλες. Είναι το μέρος του Πόρου που αποτέλεσε πηγή έμπνευσης πολλών διακεκριμένων λογοτεχνών.
Πώς θα έρθετεOpen or Close
ΜΕ ΤA FLYING DOLPHINS ΤΗΣ HELLENIC SEAWAYS
Aπό το λιμάνι του Πειραιά αναχωρούν καθημερινά "flying dolphin" και "flying cat" για τον Πόρο, τα οποία παίρνουν μόνο επιβάτες και όχι αυτοκίνητα.
Η διάρκεια του ταξιδιού είναι περίπου 1 ώρα με "flying dolphin" και 1 ώρα & 20 λεπτά με "flying cat".
Για να πληροφορηθείτε τις αναχωρήσεις πλοίων από το λιμάνι του Πόρου ή για να βγάλετε εισιτήρια, μπορείτε να επικοινωνείτε τηλεφωνικά με το Πρακτορείο Marinos Tours 22980 23423, 22977 στον Πόρο.
Τα δρομολόγια εκτελεί η Hellenic Seaways: 210-41.99.000. ΔΡΟΜΟΛΟΓΙΑ
ΜΕ ΤA FLYING DOLPHINS ΤΗΣ AEGEAN
Aπό το λιμάνι του Πειραιά αναχωρούν καθημερινά Aegean flying dolphins για τον Πόρο, τα οποία παίρνουν μόνο επιβάτες και όχι αυτοκίνητα.
Το flying dolphin εκτελεί το δρομολόγιο "Πειραιάς - Αίγινα - Αγκίστρι - Μέθανα - Πόρος". Η διάρκεια του ταξιδιού είναι περίπου 1 ώρα και 45 λεπτά.
Για να πληροφορηθείτε τις αναχωρήσεις πλοίων από το λιμάνι του Πόρου ή για να βγάλετε εισιτήρια, μπορείτε να επικοινωνείτε τηλεφωνικά με το Πρακτορείο Askeli Travel 22980 - 29309 στον Πόρο.
Τα δρομολόγια εκτελεί η Aegean Flying Dolphins: 210-41.21.654, 42.21.766. ΔΡΟΜΟΛΟΓΙΑ
Από το λιμάνι του Πειραιά αναχωρούν Ferry boats για τον Πόρο, τα οποία παίρνουν εκτός από επιβάτες, αυτοκίνητα και μοτοποδήλατα. Η διάρκεια του ταξιδιού είναι περίπου 2 ώρες και 30 λεπτά. Με ενδιάμεσους σταθμούς το Ferry boat προσεγγίζει πρώτα το λιμάνι της Αίγινας, στη συνέχεια το λιμάνι των Μεθάνων και τέλος φθάνει στον Πόρο.
Τα Δρομολόγια εκτελεί η Κοινοπραξία Αργοσαρωνικού: 210 - 4117341 / 4171190. ΔΡΟΜΟΛΟΓΙΑ
Για να πληροφορηθείτε τις αναχωρήσεις πλοίων από το λιμάνι του Πόρου ή να βγάλετε εισιτήρια, μπορείτε να επικοινωνείτε τηλεφωνικά με το FAMILY TOURS: 22980 23743, 22549, 26329.
Αν έχετε δικό σας αυτοκίνητο ή έχετε νοικιάσει, τότε μπορείτε να έρθετε εύκολα από την Αθήνα σε 2 περίπου ώρες.
Ακολουθώντας την Αττική Οδό και εν συνεχεία την Εθνική Οδό Αθηνών - Κορίνθου, μετά τον Ισθμό, κάνετε αριστερά προς την Επίδαυρο (Κόρινθος Έξοδος 10 - Επίδαυρος).
Οδηγείτε για 30 περίπου λεπτά και φθάνετε στη διασταύρωση για την Επίδαυρο. Λίγο πριν θα δείτε πινακίδες προς Πόρο ή Σπέτσες. Στη διασταύρωση θα στρίψετε δεξιά και αμέσως κάτω από την γέφυρα αριστερά.
Στη συνέχεια ακολουθείτε τον καινούργιο δρόμο, προσέχοντας να δείτε την πινακίδα προς Πόρο. Στο σημείο αυτό θα κάνετε λοξώς αριστερά για τον Πόρο και θα φθάσετε από τον παραλιακό δρόμο σε 25 περίπου λεπτά στο Γαλατά.
Ο δρόμος είναι προέκταση της Εθνικής οδού, αρκετά καλός και για τη συνολική διαδρομή, με μία μέση ταχύτητα, χρειαζόμαστε περίπου 2 ώρες.
Από το Γαλατά περνάτε με το αυτοκίνητό σας απέναντι στον Πόρο με τα μικρά ferry boat. Οι αναχωρήσεις των μικρών φέρι είναι κάθε 30 λεπτά, ολόκληρες και μισές ώρες.
Στο Γαλατά υπάρχει ένα μεγάλο δημοτικό ανοιχτό parking (δωρεάν) για να αφήσετε το αυτοκίνητό σας, στην περίπτωση που θελήσετε και να περάσετε απέναντι στον Πόρο με τις βάρκες σε 5 λεπτά.
Πατήστε εδώ για να δείτε στο διαδραστικό χάρτη της Google,
τη διαδρομή για να έρθετε από την Αθήνα στο Γαλατά
Καθημερινά αναχωρεί από το σταθμό Πελοποννήσου (210 - 5124910 - 11 - 12) λεωφορείο των ΚΤΕΛ στις 16.30 που φτάνει στο Γαλατά, περίπου σε 2 ώρες και 30 λεπτά.
Για τυχόν αλλαγές στις ώρες των δρομολογίων, παρακαλείσθε να επικοινωνήσετε με το σταθμό Πελοποννήσου στα τηλέφωνα 210-5134588.
Η συγκοινωνία από τον Γαλατά στον Πόρο γίνεται:
Α. Με βάρκες όλο το εικοσιτετράωρο. Διάρκεια 5 λεπτά και αναχωρήσεις ανά 15' λεπτά, από 06:00 μέχρι 24:00 και ανά 30' λεπτά από τις 24:00 μέχρι 06:00.
Β. Οι αναχωρήσεις των μικρών φέρι είναι κάθε 30 λεπτά, ολόκληρες και μισές ώρες.
Σταθμός Πελοποννήσου τηλ. 210 - 5134588 www.athenstransport.com
Σταθμός, ΚΤΕΛ Γαλατά 22980 - 42480
Πού βρισκόμαστεOpen or Close
Το σπίτι βρίσκεται στην οδό Σφαιρίας αριθμός 39, στην περιοχή της Ρουκουτίμας, πάνω από το νέο λιμάνι που έρχονται τα ferry boats, μόλις 5 λεπτά από αυτό με τα πόδια.